Diari Oficial de la Generalitat Valenciana


Sumari del DOGV 2620, del 07-11-1995 (1995/836668)

ORDRE de 3 d'octubre de 1995, de la Conselleria de Cultura, Educació i Ciència, per la qual s'autoritza l'obertura i funcionament d'un centre privat de Formació Professional anomenat Turipax, de València.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/03/(1)/dof/vci/html**

### Dades del document

Número de DOGV
:   2620

Data del DOGV
:   07-11-1995

Secció del DOGV
:   DISPOSICIONS GENERALS

Número del document
:   1995/836668


Data del document
:   03-10-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 d'octubre de 1995, de la Conselleria de Cultura, Educació i Ciència, per la qual s'autoritza l'obertura i funcionament d'un centre privat de Formació Professional anomenat Turipax, de València.   
L'expedient ha estat incoat a instància del representant de la mercantil Centro de Estudios Pax, SL, en sol·licitud d'autorització d'un centre privat de nova creació de Formació Professional de grau superior, per a impartir els ensenyaments corresponents als 3 cicles formatius de tècnic superior en allotjament, en agències de viatges, i en informació i comercialització turística.  
La Direcció General de Centres Docents, mitjançant la Resolució de 23 de maig de 1995, aprovà el projecte de les obres a dur a terme per a l'autorització del centre.  
L'expedient ha estat tramitat per la Direcció Territorial de València, la qual, a la vista de l'informe favorable de la Unitat Tècnica de Construccions, i de la documentació aportada, que inclou el compromís del centre d'aportar la relació definitiva del professorat abans de l'inici del curs acadèmic, ha considerat procedent accedir al que se sol·licita.  
Vista la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Real Decret 1487/1994, d'1 de juliol (BOE de 28 de juliol), el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Vist el Reial Decret 2215/1993, de 17 de desembre, pel qual s'estableix el títol de tècnic superior en agencies de viatges (BOE de 19 de febrer de 1994), el Reial Decret 3316/1993, de 17 de desembre, pel qual s'estableix el títol de tècnic superior en allotjament (BOE de 9 de març de 1994) i el Reial Decret 2217/1993, de 17 de desembre, pel qual s'estableix el títol de tècnic superior en informació i comercialització turística (BOE de 21 de febrer de 1994).  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament del centre docent privat que a continuació s'especifica amb les característiques i ensenyaments autoritzats que s'assenyalen:  
Denominació genèrica: Centre Autoritzat de Formació Professional Superior  
Denominació específica: Turipax  
Domicili: carrer Albacete, 35-37  
Localitat: València  
Província: València  
Titular: Centro de Estudios Pax, SL.  
Codi: 93092433  
Ensenyaments que s'autoritzen: cicles formatius de grau superior de:  
- Tècnic superior en allotjament (2 unitats i 60 llocs escolars)  
- Tècnic superior en agències de viatges ( 2 unitats i 60 llocs escolars).  
- Tècnic superior en informació i comercialització turística (2 unitats i 60 llocs escolars).  
Aquesta autorització tindrà efectes des del començament del curs escolar 1995/96.  
Segon  
El centre no podrà iniciar les activitats docents fins que no siga aprovada per la Direcció Territorial de Cultura i Educació de València la relació definitiva del personal docent del centre.  
Tercer  
Adscriure el centre de referència al centre públic Institut Politècnic Sant Vicent Ferrer (codi 14120629).  
DISPOSICIó ADDICIONAL  
Aquesta autorització produirà la inscripció corresponent en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 3 d'octubre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI